
                                                        	      REFERAT
privind aprobarea organizării şi funcţionării reţelei unitatilor de învăţământ
preuniversitar de stat şi privat din  Municipiului Timişoara,
pentru anul şcolar 2015-2016 

Legea educatiei nationale  nr. 1 / 2011, actualizata, prevede la art.19, alin (4):
’’Pentru asigurarea accesului egal la educaţie şi formare profesională, autorităţile administraţiei publice locale, în baza avizului conform al inspectoratelor şcolare, aprobă organizarea, funcţionarea şi, după caz, dizolvarea unor structuri de învăţământ, fără personalitate juridică - ca părţi ale unei unităţi de învăţământ cu personalitate juridică - şi subordonate aceluiaşi ordonator principal de credite, în condiţiile legii.’’
Totodata la art. 61 la alin. (1) si alin.(2) se prevede:’’ (1) Reţeaua şcolară este formată din totalitatea unităţilor de învăţământ acreditate, respectiv autorizate provizoriu.
(2) Reţeaua şcolară a unităţilor de învăţământ de stat şi particular preuniversitar se organizează de către autorităţile administraţiei publice locale, cu avizul conform al inspectoratelor şcolare. Pentru învăţământul special liceal şi special postliceal, reţeaua şcolară se organizează de către consiliul judeţean, respectiv de către consiliile locale ale sectoarelor municipiului Bucureşti, cu consultarea partenerilor sociali şi cu avizul conform al Ministerului Educaţiei, Cercetării, Tineretului şi Sportului’’.
Organizarea reţelei școlare prin arondarea unor instituţii de învăţământ, are ca scop crearea unui sistem de învăţământ organizat, administrat și finanţat corespunzător, în vederea asigurării calităţii procesului instructiv-educativ, accesului liber și egal al tuturor copiilor la actul educaţional și adecvarea ofertei educaţionale la nevoile beneficiarilor direcţi și indirecţi. 
Arondarea instituţiilor de învăţământ nu trebuie să producă dezechilibre și distorsiuni în organizarea, conducerea și susţinerea unităţilor de învăţământ, ci dimpotrivă, crearea unor instituţii puternice, cu un număr mai mare de elevi și preșcolari, care să  asigure o susţinere financiară proprie și pe termen lung. 
             Prin adresa nr. SC 2014-032587/04.12.2014, Inspectoratul Şcolar Judeţean Timiş, a transmis Municipiului Timişoara, o analiză realizată în scopul eficientizării activităţii didactice şi a încadrării în sumele alocate, respectiv costul standard/elev, cu propunerea privind fuziunea prin absorbtie a Liceului Tehnologic Agricol „Petru Botis” Timişoara, cu Colegiul Silvic „Casa Verde” Timişoara. 
 Având în vedere prevederile legale privind aprobarea reţelei scolare şi în completare, conform art. 19 alin (4) şi art. 61 alin (2) din Legea nr.1/2011, prin care autorităţile administraţiei publice locale aprobă organizarea, funcţionarea şi, după caz, dizolvarea unor structuri de învăţământ, în baza avizului conform al inspectoratelor şcolare, Municipiul Timişoara a înaintat Inspectoratului Şcolar Judeţean Timiş, prin adresa cu nr. SC 2014-031863/04.12.2014, proiectul privind organizarea reţelei unităţilor de învăţământ preuniversitar de stat şi privat pentru anul şcolar 2015-2016, cu propunerea de fuziune prin absorbţie a Liceului Tehnologic Agricol „Petru Botis” Timişoara, cu Colegiul Silvic „Casa Verde” Timişoara. 
Inspectoratul Şcolar Judeţean Timiş a transmis Avizul Conform privind organizarea reţelei unităţilor de invatamant preuniversitar de stat şi privat pentru anul şcolar 2015-2016, cu numarul SC 2015-001482/21.01.2015, cu anexele 1, 2, 3 şi 4, care cuprinde urmatoarea exceptie faţă de reţeaua propusă şi anume, fuziunea prin absorbtie a Colegiului Tehnic “Dimitrie Leonida” Timişoara la Colegiul Tehnic “Henri Coandă” Timişoara.
Prin adresa nr. SC 2015-001994/27.01.2015, Inspectoratul Şcolar Judeţean Timiş a revenit cu modificare la Avizul Conform anterior, respectiv, cu urmatoarea modificare a exceptiei mentionate, privind fuziunea prin absorbtie a Colegiului Tehnic “Dimitrie Leonida” Timişoara la Colegiul Tehnic “Henri Coandă” Timişoara. Ca urmare a acestei fuziuni prin absorbţie, nivelul primar şi gimnazial din cadrul  Colegiului Tehnic “Dimitrie Leonida” Timişoara, devine structură la Colegiul Tehnic “Henri Coandă” Timişoara, cu denumirea: Şcoala Gimnazială nr. 11 Timişoara- unitate arondată la Colegiul Tehnic “Henri Coandă” Timişoara, procesul instructiv-educativ desfăşurându-se în clădirile din străzile Tacit nr. 23 şi Războieni nr. 2.
Prin adresa nr. SC 2015-003246/09.02.2015, Inspectoratul Şcolar Judeţean Timiş a revenit asupra emiterii Avizului Conform pentru proiectul de hotărâre privind organizarea reţelei şcolare a unităţilor de învăţământ preuniversitar de pe raza Municipiului Timişoara, pentru anul şcolar 2015-2016, privind menţinerea personalităţii juridice a Colegiului Tehnic „Dimitrie Leonida” Timişoara şi a Colegiului Tehnic „Henri Coandă” Timişoara, conform Anexei nr. 1.
Menţionăm ca fuziunea prin absorbţie a Liceului Tehnologic Agricol „Petru Botiş” Timişoara, cu Colegiul Silvic „Casa Verde” Timişoara a fost cuprinsă in Avizul Conform trimis prin adresa nr. SC 2015-001482/21.01.2015.
Având în vedere cele menţionate, propunem:
· emiterea unei Hotărâri de Consiliu Local prin care să se aprobe reţeaua unităţilor de învăţământ preuniversitar de stat şi privat din Municipiul Timişoara, pentru anul şcolar 2015-2016, în baza Avizului Conform de la Inspectoratul Şcolar Judeţean Timiş, aşa cum este prevăzută în Anexa nr.1, Anexa nr.2, Anexa nr.3 şi Anexa nr. 4, care vor face parte integrantă din proiectul de hotărâre de consiliu.

